**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2018 M. VASARIO 21 D. SPRENDIMO NR. T2-30 „DĖL KLASIŲ IR MOKINIŲ skaičiaus SAVIVALDYBĖS bendrojo ugdymo mokyklose 2018–2019 mokslo metams NUSTATYMO“ pakeitimo“ PROJEKTO**

1. **Projekto rengimą paskatinusios priežastys.** Šis sprendimo projektas parengtas todėl, kad per mokslo metus 3 mokiniai pateikė prašymus mokytis Klaipėdos Ievos Simonaitytės mokyklos 6 klasėje, o tokių klasių nebuvo nustatyta.
2. **Parengto projekto tikslai ir uždaviniai.** Sprendimo projekto tikslas – užtikrinti, kad Klaipėdos Ievos Simonaitytės mokykloje nustatytas klasių skaičius 2018–2019 mokslo metams atitiktų realią komplektavimo situaciją.

 Uždavinys – pakeisti Klaipėdos miesto savivaldybės tarybos 2018 m. vasario 21 d. sprendimo Nr. T2-30 „Dėl klasių ir mokinių skaičiaus savivaldybės bendrojo ugdymo mokyklose 2018–2019 mokslo metams nustatymo“ priedo 4.1 papunktį.

1. **Kaip šiuo metu yra teisiškai reglamentuojami projekte aptarti klausimai.** Šiuo metu, vadovaujantis Klaipėdos miesto savivaldybės tarybos 2018 m. vasario 21 d. sprendimu Nr. T2-30 „Dėl klasių ir mokinių skaičiaus savivaldybės bendrojo ugdymo mokyklose 2018–2019 mokslo metams nustatymo“ (Klaipėdos miesto savivaldybės tarybos 2018 m. rugsėjo 13 d. sprendimo Nr. T2-192 redakcija), Klaipėdos I. Simonaitytės mokykloje formuojamos 7–10 klasės, 6-ųjų klasių nenustatyta.2018 m. lapkričio 9 d.
2. **Kokios numatomos naujos teisinio reglamentavimo nuostatos ir kokių rezultatų laukiama.** Vadovaujantis Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, 5 punktu, jaunimo mokykloms klasių skaičius pagal poreikį tikslinamas keletą kartų per mokslo metus.

Teikiamu sprendimo projektu Klaipėdos I. Simonaitytės mokykloje būtų formuojama viena jungtinė 6–7 klasė, kurioje šiuo metu mokytųsi 3 šeštokai ir 7 septintokai. Taip pat liktų 6 laisvos vietos mokytis atitinkamo amžiaus mokiniams, atsižvelgus į leistiną maksimalų mokinių skaičių jungtinėse jaunimo klasėse.

Patvirtinus šį sprendimo projektą, būtų užtikrintas asmenų poreikis mokytis Klaipėdos I. Simonaitytės mokykloje ir nustatytų klasių skaičius atitiktų realią situaciją.

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų pasekmių nenustatyta.
2. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Šiam sprendimui įgyvendinti kitų teisės aktų nereikia.
3. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Šiam sprendimui įgyvendinti papildomų lėšų nereikia.
4. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimo projektą vertino Klaipėdos miesto savivaldybės administracijos specialistai.
5. **Sprendimo projekto autorius ar autorių grupė, sprendimo projekto iniciatoriai.** Projektą inicijavo G. Skunčikienė, Klaipėdos I. Simonaitytės mokyklos direktorė.
6. **Kiti reikalingi pagrindimai ir paaiškinimai.** Nėra.

PRIDEDAMA.

1. Teisės akto, nurodyto sprendimo projekto įžangoje, išrašas, 1 lapas.
2. Sprendimo projekto lyginamasis variantas, 1 lapas.

Švietimo skyriaus vedėja Laima Prižgintienė